Palm Jebel Ali

A Palm Jebel Ali (arab ábécével: نخلة جبل علي) egy mesterséges szigetcsoport az arab emírségekbeli Dubajban. 2002-ben kezdték építeni. 2008-ra lett volna kész, de a projekt 2024-ig szünetelt. A szigetcsoport, ami a Palm Jumeirahnál ötven százalékkal nagyobb, hat kikötőt, egy vízi vidámparkot, egy „tengeri falut”, víz fölé cölöpökre épült házakat, valamint a „pálma” leveleit körülvevő karéjt tartalmaz, amelyek Mohammed bin Rashid Al Maktoum versét betűzik. A verses pallósorokat azonban egy új terv kiadása előtt elvetették, majd ezt követően részben megépítették. A 2008-as pénzügyi válság miatt az építkezést fel lett függesztve a projekt 2024-es folytatásáig. A jelenlegi projekt befejezését 2028-ra tervezik. Története Első projekt és elakadás A hullámtörő homoksziget építése 2006 decemberére készen lett, az infrastrukturális munkálatok pedig 2007 áprilisában megkezdődtek. Ám 2008-as pénzügyi válság miatt a munkálatokat leállították, majd a fejlesztő, a Nakheel megerősítette, hogy a közeljövőben nem lesz építkezés.[forrás?] A cég több építészt is felkért, hogy tervezzék meg a Pálma egyik épületét 300 000m² területen. A nyertes tervert Royal Haskoning tervezte (a cég számos más dubaji projekten dolgozott). A lassuló dubaji ingatlanpiac első jelei között a Palm Jebel Ali-n értékesített ingatlanok árai a jelentések szerint 40%-kal estek visza a 2008 novemberéig tartó két hónapban, a pénzügyi válság miatt. 2009-ben a Nakheel Palm Jebel Ali projektjének elakadása miatt benyújtott panaszok miatt kivizsgálásra került sor. A Nakheel alternatív otthonokat kínált a befektetőknek másutt, de ezek rosszabb minőségűekvoltak. 2011 márciusában visszatérítést ajánlottak fel a befektetőknek.[forrás?] A fejlesztők több mint 250 000 embert szerettek volna elszállásolni. Az eredeti tervek szerint 2021-re megnyílt volna a Crescenten négy tematikus parkból álló első fázis. Ezen együttesen "World of Discovery"-nek nevezettparkokat a Busch Entertainment Corporation fejleszti és üzemelteti. A parkok: a SeaWorld, az Aquatica, a Busch Gardens és a Discovery Cove. A World of Discovery a Crescent tetejére került volna, egy kardszárnyú delfin alakjára hasonlítva. 2014 novemberében a Palm Jebel Ali tulajdonosai levelet írtak Dubaj emírjének a a megrekedt PJA projekttel kapcsolatban. 2015. március 16-án a Nakheel elnöke megerősítette, hogy hosszú távon is elkötelezett a projekt iránt, viszont megkérdezte, hogy „mit tehetek” az eredeti befektetőkért. 2018 októberében a Nakheel vezérigazgatója Sanjay Manchanda megerősítette, hogy nincsenek azonnali tervek az újraindításra. 2021 júliusában bejelentették, hogy a Nakheel a projekt újraindítását tervezi. 2022 áprilisában jelentések terjedtek arról, hogy Nakheel petíciót nyújtott be a dubaji bírósághoz, és befektetők távollétében (mivel nem küldtek értesítést) tárgyalást biztosított a Palm Jebel Ali projekt hivatalos felmondásáról szóló ítélet elérése érdekében, amelyet állítólag 2022. május 19-én ki is adtak. Ebből kifolyólag 724 korábbi villaszerződést semmisnek nyilvánítottak, azzal a céllal, hogy csak az eredeti befektetést térítsék meg, a kifizetett másodlagos piaci tranzakciós prémium vagy a Nakheel ingatlanszerződés (adásvételi szerződés) záradéka szerinti kártérítés elismerése nélkül. Továbbá nem vették figyelembe a befektetés potenciális megtérülését.[forrás?] 2022 szeptemberében a Nakheel bejelentette arculatváltását, később ezután bemutatta a Palm Jebel Ali újraindítására vonatkozó terveit. Nemrégiben derült ki, hogy a Nakheel a 4,6 milliárd dolláros adósságátütemezésének végéhez közeledik, hogy újraindítsa mérföldkőnek számító projektjeit. A Nakheel tervei közt szerepel 1700 villa és 6000 apartman építése. 2022 novemberében arról számoltak be, hogy a Nakheel megpróbálta az eredeti befektetőknek akár közel húsz évnyi eredeti befektetésüket kártérítés vagy kamat nélkül visszatéríteni. A Nakheel a múltban önkéntes visszatérítéseket ajánlott fel, amelyeket egyes befektetők el is fogadtak, míg mások azon abban a hitben éltek, hogy a fejlesztés elkészül, bár nem rövid távon. Újrakezdés 2023. május 31-én Mohammed bin Rashid Al Maktoum, Dubaj emírje bejelentette a projekt újraindítását, megerősítve, hogy az akár kétszer akkora is lehet, mint a Palm Jumeirah, további körülbelül 110 km-es partszakasszal, több mint 80 szállodát beleértve. Elkészült a projekt új terve, amely 3 befejezetlen szárszakasz befejezését, a strand profilozását, közúti hidak építését, luxushoteleket és apartmanokat, valamint egy új Gateway Tower komplexumot tartalmaz. A projekt célja: 35 000 család elszállásolása, luxusvillákkal és apartmanokkal. A közintézmények egyharmadát megújuló energia fogja működtetni. Egy 30 tulajdonosból álló csoport fellebbezést nyújtott be egy dubaji bírósághoz, hogy érvénytelenítse a korábbi ítéletet, amely a projektet törölte, és arra kötelezte a fejlesztőt, hogy a befektetőknek csak az eredeti vevőktől beszedett összeget fizesse ki. A projekt eztán 2024-ben újraindult, és az első ingatlanok átadását 2027 első negyedévére tervezik. 2024-ben két különálló befektetői csoport – olyan országokból, amelyek nemzetközi befektetési szerződést kötöttek Dubajjal, köztük Németország, Marokkó és az Egyesült Királyság – perindító levelet adott ki nemzetközi választottbírósági eljárás megindítására az állami tulajdonú Dubai Holdings (beleértve a Nakheelt is) elleni keresetben. Jegyzetek Fordítás Ez a szócikk részben vagy egészben a Palm Jebel Ali című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként.